CELEX: 62019TN0315
Language: el
Date: 2019-05-22 00:00:00
Title: Υπόθεση T-315/19: Προσφυγή της 22ας Μαΐου 2019 — BT κατά Επιτροπής

22.7.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 246/35
            
         
      Προσφυγή της 22ας Μαΐου 2019 — BT κατά Επιτροπής
      (Υπόθεση T-315/19)
      (2019/C 246/37)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα: BT (εκπρόσωπος: J.-N. Louis, δικηγόρος)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της Επιτροπής της 20ής Ιουλίου 2018 περί απορρίψεως της αιτήσεως χορηγήσεως συντάξεως επιζώντος στην προσφεύγουσα·
               
            
                  —
               
               
                  να καταδικάσει την καθής στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει δύο λόγους ακυρώσεως.
      
                  1.
               
               
                  Με τον πρώτο λόγο, η προσφεύγουσα προβάλλει έλλειψη νομιμότητας της χρονικής προϋποθέσεως σχετικά με την ύπαρξη γάμου διάρκειας τουλάχιστον πέντε ετών που προβλέπεται στο άρθρο 20 του παραρτήματος VIII του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης, καθόσον, πρώτον, δημιουργεί αυθαίρετη διάκριση μεταξύ των εν ενεργεία υπαλλήλων και των υπαλλήλων που έχουν συνταξιοδοτηθεί. Δεύτερον, η προσφεύγουσα θεωρεί ότι, ενώ η απαίτηση διάρκειας τουλάχιστον ενός έτους είναι κατάλληλη για την καταπολέμηση των εικονικών γάμων, η απαίτηση διάρκειας τουλάχιστον πέντε ετών είναι αυθαίρετη, απρόσφορη και άδικη. Τρίτον, μια τέτοια προϋπόθεση θα μπορούσε να αποκλείσει αδικαιολόγητα από το ευεργέτημα της συντάξεως επιζώντος την σύζυγο αποθανόντος υπαλλήλου η οποία ωστόσο συνδέεται μαζί του με όραμα κοινού βίου.
               
            
                  2.
               
               
                  Με τον δεύτερο λόγο, η προσφεύγουσα προβάλλει παράβαση του άρθρου 1, στοιχείο δ', του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης.